**Aston Villa Football Club** (lempinimi: *The Villans*) on birminghamilainen jalkapalloseura, joka pelaa kaudella 2022–2023 Englannin korkeimmalla liigatasolla, Valioliigassa. Seuran paikallisvastustaja on Birmingham City FC. Aston Villan ja Birmingham Cityn välisiä otteluita kutsutaan Second City derbyksi.

Historia
--------

Aston Villa Football Club perustettiin maaliskuussa 1874 Aston Villan krikettijoukkueen jalkapallojoukkueeksi, jotta pelaajat pystyisivät pitämään kuntoaan yllä talven yli. Ensimmäinen ottelu oli *Aston Brook St Maryn* rugbyjoukkuetta vastaan. Ensimmäinen puoliaika pelattiin rugbyn säännöillä ja toinen puoliaika jalkapallosäännöillä. Ottelu päättyi Villan voittoon toisen puoliajan maalilla. Vuonna 1887 Aston Villa voitti ensimmäisen kerran FA Cupin, kun se kaatoi cupin loppuottelussa West Bromwich Albionin lukemin 2–0. Se oli perustamassa Englannin jalkapalloliigaa vuonna 1888. Seura sijoittui 1. divisioonan ensimmäisellä kaudella toiseksi. Se keräsi sarjassa 29 pistettä ja jäi mestaruuden voittaneesta Preston North Endistä 11 pisteen päähän. Vuonna 1892 Aston Villa selviytyi Englannin cupin loppuotteluun, mutta hävisi sen West Bromwich Albionille maalein 0–2. Vuonna 1894 Aston Villa voitti 1. divisioonan. Se keräsi kaudella 44 pistettä ja voitti mestaruuden kuuden pisteen erolla Sunderlandiin. Joukkue voitti FA Cupin 1895, kun se päihitti loppuottelussa West Bromwich Albionin 1–0. Se voitti 1. divisioonan 1896, kun Derby County jäi sarjassa neljän pisteen päähän. Vuonna 1897 Aston Villa voitti sekä FA Cupin että kolmannen 1. divisioonan mestaruuden. Cup-finaalissa se voitti Evertonin maalein 3–2 ja sarjassa se keräsi 47 pistettä, josta toiseksi sijoittunut Sheffield United jäi 11 pistettä. Kauden jälkeen se siirtyi pelaamaan Villa Parkiin. Vuosina 1899 ja 1900 se voitti jälleen 1. divisioonan. Vuonna 1899 se voitti toiseksi sijoittuneen Liverpoolin kahdella pisteellä ja vuonna 1900 Sheffield Unitedin myös kahdella pisteellä.

Keväällä 1903 Aston Villa sijoittui 1. divisioonassa toiseksi 41 pisteellä, vain pisteen mestaruuden voittaneen Sheffield Wednesdayn perässä. Vuonna 1905 Aston Villa voitti neljännen kerran FA Cupin, kun se oli loppuottelussa Newcastle Unitedia vahvempi luvuin 2–0. 1908 joukkue jäi mestaruuden voittaneesta Manchester Unitedista 9 pisteen päähän, kun se sijoittui sarjassa toiseksi 43 pisteellä. Kuudes Englannin mestaruus tuli 1910 viiden pisteen erolla Liverpooliin. Seuraava vuonna Aston Villa osti itselleen Villa Parkin. Kaudella 1910–1911 se oli 1. divisioonan toinen ja jäi mestaruuden voittaneesta Manchester Unitedista vain pisteen päähän. Joukkue sijoittui toiseksi myös kausilla 1912–1913 ja 1913–1914. Viidennen FA Cupin mestaruuden Aston Villa voitti 1913, jolloin se jakoi FA Cupin voittojen ennätyksen Blackburn Roversin ja Wanderersin kanssa. Loppuottelussa se voitti Sunderlandin maalein 1–0. Kuudennen kerran Aston Villa voitti FA Cupin 1920, jolloin se päihitti loppuottelussa Huddersfield Townin jatkoajan jälkeen 1–0. Seuraavan mestaruuden Aston Villa voitti vuonna 1957, jolloin se voitti viimeisimmän FA Cupin voittaen loppuottelussa Manchester Unitedin. Joukkue voitti ensimmäisen liigacupin vuonna 1961, jonka kaksiosaisessa loppuottelussa se voitti Rotherham Unitedin. Liigacupin voiton Aston Villa uusi vuonna 1975 ja 1977. Vuonna 1981 Aston Villa voitti viimeisimmän Englannin mestaruuden. Vuonna 1982 Aston Villa voitti Euroopan cupin. Loppuottelussa se kohtasi Bayern Münchenin, jonka Aston Villa voitti 1–0. Vuosina 1994 ja 1996 joukkue voitti liigacupin. Loppukesällä 2006 amerikkalainen miljardööri Randolph D. (Randy) Lerner (s. 1962) osti Aston Villan osake-enemmistön. Hänestä tuli samalla seuran puheenjohtaja. Samalla fanien usein kirpeästi arvostelema "Deadly" Doug Ellis (s. 1924) siirtyi sivuun.

Aston Villa putosi Englannin Valioliigasta vuoden 2016 keväällä pelattuaan siellä sitä ennen tauotta vuodesta 1988.

Toukokuussa 2016 Lerner myi Aston Villan kiinalaiselle liikemies Tony Jiantong Xialle lehtitietojen mukaan 60 miljoonalla punnalla. Seura siirtyi osaksi Xian Recon Groupia. Xiasta tuli seuran puheenjohtaja ja hän lupasi Mestaruussarjaan pudonneelle joukkueelle reilun budjetin pelaajahankintoihin. Tavoitteena on seuran nousu takaisin Valioliigaan. Xian ensimmäiset hankinnat Villaan olivat joukkueen valmennuksen vastuulleen ottaneet päävalmentaja Roberto Di Matteo ja apuvalmentaja Steve Clarke. Kaudella 2018–2019 Birminghamin miljoonakaupungista ei ollut Valioliigassa yhtään joukkuetta, ellei hallinnollisesti samaan alueeseen kuuluvaa Wolverhamptonia lasketa mukaan. Aston Villa selviytyi Mestaruussarjan nousukarsintoihin, joissa se voitti paikallisvastustajansa West Bromwich Albionin rangaistuspotkukilpailussa. Ratkaisevassa nousukarsintaottelussa se kohtasi Derby Countyn, jonka se voitti Wembleyn stadionilla maalein 2–1.

Saavutukset
-----------

Aston Villa FC:n kotistadion Villa Park.
* Euroopan cupin voitto 1982
* UEFA Super Cupin voitto 1982
* Intertoto Cupin voitto 2001
* FA Cup 1887, 1895, 1897, 1905, 1913, 1920, 1957
* Liigacupin voitto 1961, 1975, 1977, 1994, 1996
* 1. divisioonan mestaruus 1893–1894, 1895–1896, 1896–1897, 1898–1899, 1899–1900, 1909–1910, 1980–1981
* 2. divisioonan mestaruus 1937–1938, 1959–1960
* 3. divisioonan mestaruus 1971–1972
* Nuorten FA Cupin voitto 1972, 1980, 2002

Päävalmentajia
--------------

* 1982–1984 Englanti Tony Barton
* 1990–1991 Tšekki Jozef Vengloš
* 1991–1994 Englanti Ron Atkinson
* 1994–1998 Englanti Brian Little
* 1998–2002 Englanti John Gregory
* 2006–2010 Pohjois-Irlanti Martin O'Neill
* 2010–2011 Ranska Gérard Houllier
* 2011–2012 Skotlanti Alex McLeish
* 2012–2015 Skotlanti Paul Lambert
* 2015 Englanti Tim Sherwood
* 2015–2016 Ranska Rémi Garde
* 2016 Italia Roberto Di Matteo
* 2016–2018 Englanti Steve Bruce
* 2018–2021 Englanti Dean Smith
* 2021–2022 Englanti Steven Gerrard
* 2022– Espanja Unai Emery

Lähteet
-------

1. ↑  Origins of Nicknames for 20 Premier League Clubs  15.11.2010. Worldsoccertalk.com.  Arkistoitu 27.9.2015. Viitattu 27.9.2015. (englanniksi)
2. 1 2  Aston Villa Timeline Aston Villa. Viitattu 16.9.2015. (englanniksi)
3. 1 2  1982 European Cup Final Aston Villa. Viitattu 16.9.2015. (englanniksi)
4. 1 2  Virtamo, Keijo (toim.): *Fokus-Urheilu 2*, s. 172–173. Otava, 1970.
5. ↑  Aston Villan putoaminen varmistui *www.iltalehti.fi*. Viitattu 23.4.2016. fi-FI
6. ↑  Introducing Tony Xia Aston Villa. Viitattu 6.6.2016. (englanniksi)
7. ↑  Aston Villa owner Dr Tony Xia to give new boss 'up to £50m' to spend BBC. Viitattu 6.6.2016. (englanniksi)
8. ↑  Roberto di Matteo appointed Aston Villa manager - Steve Clarke as assistant BBC. Viitattu 6.6.2016. (englanniksi)
9. ↑  Petsipappa: Aston Villa – Derby: Valioliigan porteilla *suomifutis.com*.  26.5.2019. Viitattu 27.5.2019.
10. ↑  Stuart James: Aston Villa in Premier League heaven with Wembley play-off win over Derby *The Guardian*.  27.5.2019. Viitattu 27.5.2019.
11. ↑  Aston Villa sack Steven Gerrard after 11 months in charge *Sky Sports*.  21.10.2022. Viitattu 22.10.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Aston Villa FC**.
* Virallinen sivu (Arkistoitu – Internet Archive) (englanniksi)
* Aston Villa -esittely Urheiluviikosta (Arkistoitu – Internet Archive)

  


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Englannin Valioliiga |
| --- |
|  |
| Seurat | 

|  |  |
| --- | --- |
| 2023–2024 | 
* Arsenal
* Aston Villa
* Bournemouth
* Brentford
* Brighton & Hove Albion
* Burnley
* Chelsea
* Crystal Palace
* Everton
* Fulham
* Liverpool
* Luton Town
* Manchester City
* Manchester United
* Newcastle United
* Nottingham Forest
* Sheffield United
* Tottenham Hotspur
* West Ham United
* Wolverhampton Wanderers

 |
|  |
| Entiset | 
* Barnsley
* Birmingham City
* Blackburn Rovers
* Blackpool
* Bolton Wanderers
* Bradford City
* Cardiff City
* Charlton Athletic
* Coventry City
* Derby County
* Huddersfield Town
* Hull City
* Ipswich Town
* Leeds United
* Leicester City
* Middlesbrough
* Norwich City
* Oldham Athletic
* Portsmouth
* Queens Park Rangers
* Reading
* Sheffield Wednesday
* Southampton
* Stoke City
* Sunderland
* Swansea City
* Swindon Town
* Watford
* West Bromwich Albion
* Wigan Athletic
* Wimbledon

 |

 |

 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Englannin mestaruussarja |
| --- |
|  |
| Seurat | 

|  |  |
| --- | --- |
| 2023–2024 | 
* Birmingham City
* Blackburn Rovers
* Bristol City
* Cardiff City
* Coventry City
* Huddersfield Town
* Hull City
* Ipswich Town
* Leeds United
* Leicester City
* Middlesbrough
* Millwall
* Norwich City
* Plymouth Argyle
* Preston North End
* Queens Park Rangers
* Rotherham United
* Sheffield Wednesday
* Southampton
* Stoke City
* Sunderland
* Swansea City
* Watford
* West Bromwich Albion

 |
|  |
| Entiset | 
* Aston Villa
* Barnsley
* Blackpool
* Bolton Wanderers
* Bournemouth
* Brentford
* Brighton & Hove Albion
* Burnley
* Burton Albion
* Charlton Athletic
* Colchester United
* Crewe Alexandra
* Crystal Palace
* Derby County
* Doncaster Rovers
* Fulham
* Gillingham
* Luton Town
* Milton Keynes Dons
* Newcastle United
* Nottingham Forest
* Peterborough United
* Portsmouth
* Reading
* Scunthorpe United
* Sheffield United
* Southend United
* West Ham United
* Wigan Athletic
* Wolverhampton Wanderers
* Wycombe Wanderers
* Yeovil Town

 |

 |

 |